CELEX: 52007XG1221(02)
Language: et
Date: 2007-05-25
Title: Nõukogu järeldused, 25. mai 2007 , näitajate ja sihttasemete sidusa raamistiku kohta, mille alusel hinnatakse Lissaboni eesmärkide elluviimisel saavutatut hariduse ja koolituse valdkonnas

21.12.2007   
            
            
               ET
            
            
               Euroopa Liidu Teataja
            
            
               C 311/13
            
         Nõukogu järeldused, 25. mai 2007, näitajate ja sihttasemete sidusa raamistiku kohta, mille alusel hinnatakse Lissaboni eesmärkide elluviimisel saavutatut hariduse ja koolituse valdkonnas
   (2007/C 311/10)
   EUROOPA LIIDU NÕUKOGU,
   VÕTTES ARVESSE:
   
               1.
            
            
               2000. aasta kevadel Lissabonis kohtunud Euroopa Ülemkogu üleskutset ajakohastada Euroopa haridus- ja koolitussüsteeme reageerimaks teadmistepõhise majanduse nõudmistele ning globaliseeruvas maailmas Euroopa Liidu ees seisvatele suurenevatele sotsiaalmajanduslikele ja demograafilistele väljakutsetele (1);
            
         
               2.
            
            
               2002. aasta märtsis Barcelonas kohtunud Euroopa Ülemkogu järeldusi, milles püstitati üldeesmärk muuta Euroopa haridus- ja koolitussüsteemid „2010. aastaks maailma kvaliteedietaloniks” ja seda eesmärki silmas pidades kinnitati ühised eesmärgid kõnealuste süsteemide parandamiseks (2);
            
         
               3.
            
            
               üksikasjalikku tööprogrammi nende ühiste eesmärkide järelmeetmete kohta (üldjuhul viidatakse sellele kui tööprogrammile „Haridus ja koolitus 2010”), milles esitati soovituslik loetelu näitajatest, mille alusel hinnata kolmeteistkümne konkreetse eesmärgi avatud koordinatsioonimeetodi kaudu elluviimisel saavutatut;
            
         
               4.
            
            
               nõukogu 5. mai 2003. aasta järeldusi, millega loodi Euroopa keskmise soorituse võrdlustasemed hariduse ja koolituse valdkonnas (haridustähised e. sihttasemed) eesmärgiga kasutada neid „ühe vahendina üksikasjalikku tööprogrammi rakendamise järelevalves” (3);
            
         
               5.
            
            
               Kopenhaageni protsessi raames Maastrichti 14. detsembri 2004. aasta kommünikeed, milles seati prioriteediks parandada kutseõpet ja -koolitust käsitleva statistika ulatust, täpsust ja usaldusväärsust, väites, et nõuetekohased andmed ja näitajad on eelduseks kutseõppes ja -koolituses toimuva mõistmiseks ning et vaja on edasist sekkumist ja täiendavate otsuste tegemist kõikide asjaosalise poolt (4);
            
         
               6.
            
            
               Bologna protsessi kontekstis Bergeni 19.–20. mai 2005. aasta kommünikeed, milles kutsuti üles koguma tulevaste aruannete jaoks võrreldavaid andmeid töötajate ja õpilaste liikuvuse ning osalevate riikide õpilaste sotsiaalse ja majandusliku olukorra kohta (5);
            
         
               7.
            
            
               nõukogu 24. mai 2005. aasta järeldusi, milles kutsuti komisjoni üles muu hulgas andma nõukogule aru edusammude kohta, mis on tehtud näitajate ja sihttasemete ühtse raamistiku loomise suunas Lissaboni eesmärkide järgimiseks hariduse ja koolituse valdkonnas (6);
            
         
               8.
            
            
               nõukogu 19. mai 2006. aasta järeldusi, milles kutsuti komisjoni üles andma nõukogule aru edusammude kohta Euroopa keeleoskuse näitaja väljatöötamisel (7);
            
         
               9.
            
            
               nõukogu 13. novembri 2006. aasta järeldusi, milles kutsuti komisjoni üles pöörama tähelepanu kutseõppe ja -koolituse arendamisele näitajate ja sihttasemete sidusas raamistikus;
            
         
               10.
            
            
               nõukogu põhisõnumeid hariduse ja koolituse valdkonnas Euroopa Ülemkogu kevadisele kohtumisele, milles rõhutati, et „hariduspoliitikad ja -tavad nõuavad tugevamat teadmistebaasi” ja et „vaja on arendada hindamiskultuuri ja veelgi edendada teadusuuringuid” (8);
            
         
               11.
            
            
               komisjoni 22. veebruari 2007. aasta teatist pealkirjaga „Näitajate ja sihttasemete ühtne raamistik, mille alusel hinnatakse Lissaboni eesmärkide elluviimisel saavutatut hariduse ja koolituse valdkonnas”, kus pakutakse välja 20 põhinäitajat, mis on komisjoni arvates kooskõlas tööprogrammi „Haridus ja koolitus 2010” poliitiliste eesmärkidega (9).
            
         MÄRGIB ÄRA:
   aruande Euroopa keeleoskuse näitaja väljatöötamisel tehtud edusammude kohta vastavalt komisjoni 13. aprilli 2007. aasta teatises „Euroopa keeleoskuse uuringu raamistik” (10) kirjeldatule, hõlmates komisjoni kavatsust tagada enne järgmiste testide läbiviimist, et uuring katab kõik Euroopa Liidus õpetatavad Euroopa keeled.
   VÕTAB ARVESSE, et:
   tööprogramm „Haridus ja koolitus 2010” on strateegiliseks raamistikuks nõukogu tööle hariduse ja koolituse valdkonnas;
   tööprogrammi „Haridus ja koolitus 2010” järelmeetmetena algavad arutelud tulevaste poliitikasuundade üle, mis peaksid hoogustuma järgmistel aastatel;
   näitajate ühtse raamistiku kindlaksmääramine, määratlemine ja rakendamine on kestev protsess, mis tuleb ühitada 2010. aasta ja sellele järgnevas tööprogrammis esitatud strateegilise raamistikuga.
   KINNITAB VEEL KORD, et:
   uute näitajate väljatöötamisel austatakse täiel määral liikmesriikide vastutust oma haridussüsteemide korraldamisel ning ei tohiks põhjustada asjaomasele korraldusele ega asutustele asjatut haldus- ja finantskoormat;
   soorituse ja edu korrapärane järelevalve näitajate ja sihttasemete kasutamise abil on Lissaboni protsessi keskne osa, millega on võimalik tuvastada nõrku ja tugevaid külgi, et anda strateegilisi suuniseid tööprogrammi „Haridus ja koolitus 2010” osas;
   nõukogu poolt 2003. aasta mais vastu võetud viis sihttaset on kõnealuse tööprogrammi raames võetavate poliitiliste meetmete suunamisel endiselt olulised;
   eksisteerib vajadus jätkuvalt parandada Euroopa statistikasüsteemi toodetud andmete kvaliteeti, eelkõige selleks, et tagada paikapidavad, rahvusvaheliselt võrreldavad ning vajadusel soospetsiifilised andmed;
   samas eksisteerib vajadus jätkata koostöö tõhustamist muude kõnealuses valdkonnas tegevate rahvusvaheliste organisatsioonidega, et parandada rahvusvaheliste andmete ühtsust ja võrreldavust, et vältida dubleerimist ja vastata ELi andmevajadustele, mida Euroopa statistikasüsteem ei saa täita.
   TUNNISTAB:
   ühiste ja jätkuvate jõupingutuste tähtsust näitajate ja sihttasemete ühtse raamistiku väljatöötamisel tihedas koostöös liikmesriikide ja komisjoni vahel;
   komisjoni teatist „Näitajate ja sihttasemete ühtne raamistik, mille alusel hinnatakse Lissaboni eesmärkide elluviimisel saavutatut hariduse ja koolituse valdkonnas” kui olulist sammu kõnealuse raamistiku loomise suunas;
   et näitajate ja sihttasemete ühtse raamistiku määratlemine on jätkuv konsulteerimisprotsess nii uute näitajate valimise kui ka konkreetsete üksiknäitajate määratlemise osas;
   KUTSUB vastavalt sellele KOMISJONI ÜLES:
   
               —
            
            
               kasutama või edasi arendama kuutteist kavandatud põhinäitajat järgmiselt:
               
                           a)
                        
                        
                           seoses näitajatega, mis võivad suures osas tugineda olemasolevatele andmetele ja mille määratlus on juba laialdaselt kinnistunud,
                           
                                       —
                                    
                                    
                                       kasutama täiel määral ära järgmiseid näitajaid:
                                       
                                                   —
                                                
                                                
                                                   osavõtt koolieelsest haridusest;
                                                
                                             
                                                   —
                                                
                                                
                                                   varakult koolist lahkunud;
                                                
                                             
                                                   —
                                                
                                                
                                                   kirjaoskus, teadmised matemaatikas ja loodusteadustes;
                                                
                                             
                                                   —
                                                
                                                
                                                   keskhariduse omandanud noorte arv;
                                                
                                             
                                                   —
                                                
                                                
                                                   kõrghariduse omandanute arv;
                                                
                                             
                                                   —
                                                
                                                
                                                   täiskasvanute osavõtt elukestvast õppest;
                                                
                                             
                                                   —
                                                
                                                
                                                   üliõpilaste rahvusvaheline liikuvus;
                                                
                                             
                                                   —
                                                
                                                
                                                   elanikkonna haridustase;
                                                
                                             
                                 
                                       —
                                    
                                    
                                       ning andma nõukogule aru mis tahes uutest olulisematest arengusuundadest;
                                    
                                 
                     
                           b)
                        
                        
                           seoses näitajatega, mis võivad suures osas tugineda olemasolevatele andmetele ja mille määratlus vajab täiendavat täpsustamist,
                           edastama nõukogule kaalumiseks teavet järgmiste näitajate määratluse kohta:
                           
                                       —
                                    
                                    
                                       erivajadustega õpilaste haridus;
                                    
                                 
                                       —
                                    
                                    
                                       arvutioskus;
                                    
                                 
                                       —
                                    
                                    
                                       investeerimine haridusse ja koolitusse;
                                    
                                 sealhulgas nende koosseis, andmeallikad, kulud ja muud asjakohased tehnilised näitajad;
                        
                     
                           c)
                        
                        
                           seoses näitajatega, mis on veel väljatöötamisel koostöös muude rahvusvaheliste organisatsioonidega,
                           
                                       —
                                    
                                    
                                       tegelema järgmiste näitajate väljatöötamisega:
                                       
                                                   —
                                                
                                                
                                                   kodanikuteadmised;
                                                
                                             
                                                   —
                                                
                                                
                                                   täiskasvanute oskused;
                                                
                                             
                                                   —
                                                
                                                
                                                   õpetajate ja koolitajate erialane enesetäiendamine;
                                                
                                             
                                 
                                       —
                                    
                                    
                                       ning andma nõukogule õigeaegselt aru ELi liikmesriikide osalemise ja ELi andmevajaduste katmise kohta;
                                    
                                 
                     
                           d)
                        
                        
                           seoses näitajatega, mis on veel väljatöötamisel ja mis tuginevad ELi uutel uuringutel,
                           
                                       —
                                    
                                    
                                       uurima täiendavalt võimalusi järgmiste näitajate väljatöötamiseks:
                                       
                                                   —
                                                
                                                
                                                   keeleoskus;
                                                
                                             
                                                   —
                                                
                                                
                                                   õppimisoskus;
                                                
                                             
                                 
                                       —
                                    
                                    
                                       ning andma nõukogule õigeaegselt aru tulemuste kohta.
                                    
                                 
                     Enne eespool osades c ja d loetletud näitajatega seotud uute uuringute teostamist peab komisjon nõukogule kaalumiseks esitama asjakohased aruanded. Aruanded peaksid vastavalt vajadusele hõlmama järgmiseid aspekte:
               
                           —
                        
                        
                           näitajate poliitiline tähtsus;
                        
                     
                           —
                        
                        
                           mis tahes uue kavandatava uuringu üksikasjalikud tehnilised näitajad;
                        
                     
                           —
                        
                        
                           olemasolevate andmete kättesaadavus ja asjakohasus siseriiklikul tasandil;
                        
                     
                           —
                        
                        
                           andmete võrreldavus;
                        
                     
                           —
                        
                        
                           kavandatava arendustöö ajakava;
                        
                     
                           —
                        
                        
                           hinnang selliseks arendustööks ja sellele järgnevaks andmekogumiseks vajaliku infrastruktuuri ning tõenäoliste ühenduse ja asjaomaste liikmesriikide kulude kohta;
                        
                     
                           —
                        
                        
                           asjakohased haldus- ja toetusstruktuurid, mille abil saavad liikmesriigid osaleda metodoloogilises ja arendustöös;
                        
                     
         
               —
            
            
               jätkama oma tööd näitajate ja sihttasemete ühtse raamistiku väljatöötamisel, tuginedes näitajate ja võrdlusnäitajate alalise töörühma, Euroopa keeleoskuse näitaja nõuandekomitee ja muude riikide esindajatest koosnevate asjaomaste ekspertrühmade ekspertteadmistel, ning andma nõukogule korrapäraselt aru.
            
         KUTSUB LIIKMESRIIKE JA KOMISJONI ÜLES:
   
               —
            
            
               tegema tihedat koostööd näitajate ja sihttasemete ühtse raamistiku arendamisel ja rakendamisel, hõlmates sealhulgas statistilise baasi parandamist;
            
         
               —
            
            
               tegema tööd eesmärgi suunas, mille kohaselt peaks nimetatud raamistik hõlmama kõik liikmesriigid.
            
         
      (1)  Eesistujariigi järeldused, Lissabon, 23.–24. märts 2000 (SN 100/00, punkt 2).
   
      (2)  Eesistujariigi järeldused, Barcelona, 15.–16. märts 2002 (SN 100/02, punkt 43).
   
      (3)  Nõukogu järeldused Euroopa keskmise soorituse võrdlustasemete kohta hariduse ja koolituse valdkonnas (haridustähised), ELT C 134, 7.6.2003, lk 3.
   
      (4)  Kutseõppe ja -koolituse eest vastutavate Euroopa ministrite konverentsi kommünikee Euroopa tõhustatud koostöö tulevaste prioriteetide kohta kutseõppe ja -koolituse valdkonnas (Kopenhaageni protsess), Maastricht, 14. detsember 2004.
   
      (5)  Kõrghariduse eest vastutavate Euroopa ministrite konverentsi kommünikee „Euroopa kõrghariduspiirkond — eesmärkide saavutamine” (Bologna protsess), Bergen, 19.–20. mai 2005.
   
      (6)  Nõukogu 24. mai 2005. aasta järeldused uute haridus- ja koolitusnäitajate kohta (ELT C 141, 10.6.2005, lk 7).
   
      (7)  Nõukogu järeldused Euroopa keeleoskuse näitaja kohta (ELT C 172, 25.7.2006, lk 1).
   
      (8)  Nõukogu panus (hariduse valdkonnas) Euroopa Ülemkogu kevadisele kohtumisele, dok 5625/07, lk 3.
   
      (9)  1) Osavõtt koolieelsest haridusest; 2) erivajadustega õpilaste haridus; 3) varakult koolist lahkunud; 4) kirjaoskus, teadmised matemaatikas ja loodusteadustes; 5) keeleoskus; 6) arvutioskus; 7) kodanikuteadmised; 8) õppimisoskus; 9) keskhariduse omandanud noorte arv; 10) koolijuhtimine; 11) koolid kui mitmeotstarbelised kohalikud õppekeskused; 12) õpetajate ja koolitajate erialane enesetäiendamine; 13) haridus- ja koolitussüsteemi kihistumine; 14) kõrghariduse omandanute arv; 15) üliõpilaste rahvusvaheline liikuvus; 16) täiskasvanute osavõtt elukestvast õppest; 17) täiskasvanute oskused; 18) elanikkonna haridustase; 19) investeerimine haridusse ja koolitusse; 20) haridus- ja koolitustee jätkajate arv.
   
      (10)  Dok 8387/07 — KOM (2007) 184 lõplik.